Yksinyrittäjien rekrytointitukikokeilun tarkoituksena on selvittää, vaikuttaako palkkakustannuksiin maksettava rahallinen tuki yrityksen ensimmäisen työntekijän palkkaamiseen. Tuen tavoitteena on madaltaa rekrytointikynnystä ja synnyttää uusia työnantajayrityksiä ja näin edistää yritysten kasvua ja työllisyyttä.
Tarkoituksena on tuottaa satunnaistetun kontrolloidun kokeen kautta tieteellisesti luotettavalla tavalla tietoa siitä, mikä vaikutus rekrytointituella on työnantajaksi ryhtymiseen ja yritystoiminnan kasvuun. Tutkimuksessa käytettäviä mittareita ovat esimerkiksi työntekijämäärä ja liikevaihto.